CELEX: C2007/235/61
Language: el
Date: 2007-10-06 00:00:00
Title: Υπόθεση F-84/07: Προσφυγή της 17ης Αυγούστου 2007 — Islamaj κατά Επιτροπής

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/33
            
         Προσφυγή της 17ης Αυγούστου 2007 — Islamaj κατά Επιτροπής
   (Υπόθεση F-84/07)
   (2007/C 235/61)
   Γλώσσα διαδικασίας: η γαλλική
   Διάδικοι
   
      Προσφεύγων: Agim Islamaj (Grimbergen, Βέλγιο) (εκπρόσωποι: S, Orlandi, J.-N. Louis, A. Coolen και E. Marchal, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να αναγνωρίσει το παράνομο του άρθρου 2 της αποφάσεως της Επιτροπής σχετικά με τη διαδικασία προαγωγών των υπαλλήλων που αμείβονται από τις πιστώσεις «Έρευνα» του γενικού προϋπολογισμού (τόσο όπως η απόφαση αυτή είχε στις 16 Ιουνίου 2004 όσο και όπως διαμορφώθηκε στις 20 Ιουλίου 2005)·
            
         
               —
            
            
               να ακυρώσει την απόφαση της Επιτροπής να διαγράψει τα 38,5 μόρια προαγωγής τα οποία έχει συγκεντρώσει ο προσφεύγων ως έκτακτος υπάλληλος·
            
         
               —
            
            
               να ακυρώσει την απόφαση της Επιτροπής να μην προαγάγει τον προσφεύγοντα στον βαθμό AST 5 κατά την περίοδο προαγωγών 2006 καθώς και, εφόσον παρίσταται ανάγκη, την απόφαση περί απορρίψεως της προσφυγής του στην Επιτροπή Προαγωγών για την ανάκτηση των μορίων προαγωγής του·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων εισήλθε στην υπηρεσία της Επιτροπής την 1η Μαΐου 2000 ως έκτακτος υπάλληλος και τοποθετήθηκε στο Κοινό Κέντρο Ερευνών της Ispra (Ιταλία), μονιμοποιήθηκε δε στο εν λόγω Κέντρο από 16ης Απριλίου 2004. Στις 16 Απριλίου 2005, μετατέθηκε στη DG «Trade». Με έγγραφο της 16ης Ιουνίου 2006, πληροφορήθηκε ότι τα μόρια προαγωγής που είχε αποκτήσει ως έκτακτος υπάλληλος είχαν διαγραφεί, κατ' εφαρμογή της πρώτης προσβαλλομένης αποφάσεως, στο μέτρο που είχε μετακινηθεί σε θέση εμπίπτουσα στο τμήμα «Λειτουργία» του γενικού προϋπολογισμού πριν από τη λήξη της διετίας από της προσλήψεώς του ως δοκίμου υπαλλήλου σε θέση εμπίπτουσα στο τμήμα «Έρευνα» του εν λόγω προϋπολογισμού.
   Προς στήριξη της προσφυγής του, ο προσφεύγων επικαλείται λόγους πολύ παρεμφερείς με εκείνους που προβάλλονται στο πλαίσιο της υποθέσεως F-33/07 (1)
   
   
      (1)  ΕΕ C 129 της 9.6.2007, σ. 26.